**Forretningsorden for Koordinationsudvalget i Slagelse Kommune,kaldet** **KOU**

**§ 1. Koordinationsudvalgtes sammensætning og konstituering**

1.1 De 3 formænd for lokalbestyrelserne i Korsør, Skælskør og Slagelse er fødte medlemmer.

1.2 De 3 lokalbestyrelser vælger derudover hver 1 medlem fra deres midte. Dette betyder at KOU bestyrelsen består af 6 medlemmer.

1.3 Koordinationsudvalget konstituerer sig senest i april i overensstemmelse med § 11 i Ældre Sagens vedtægter.

* 1. Koordinationsudvalget kan suppleres med kasserer og sekretær, disse deltager uden stemmeret.
  2. Koordinationsudvalget benævnes som Ældre Sagen i Slagelse.

**§ 2. Koordinationsudvalgets møder**

* 1. Koordinationsudvalget udøver deres virksomhed i møder.
  2. Hvert lokalbestyrelsesmedlem har én stemme.
  3. Ved stemmelighed afgøres sagen af landsbestyrelsen i henhold til § 11.5 i Ældre Sagens Vedtægter.
  4. Koordinationsudvalget tilrettelægger selv sine møder og sin forretningsorden. Møderne skal afholdes mindst en gang i kvartalet.
  5. Der skrives beslutningsreferat fra møderne, kopi udleveres til alle bestyrelsesmedlemmer, dette snarest efter mødets afholdelse. Sekretær sender referat til formand som videresender til bestyrelsens medlemmer, Referat godkendes på første efterfølgende bestyrelsesmøde.

**§ 3. Koordinationsudvalgets opgaver og beføjelser**

* 1. Koordinationsudvalgets opgaver er at koordinere den lokale indsats, varetage kontakten til offentlige myndigheder, herunder forestå den lokale ældrepolitiske og sundhedspolitiske indsats. Der egner sig til at fremme Ældre Sagens formål og indenfor Ældre Sagens vedtægt og forretningsorden.
  2. Koordinationsudvalget opsamler signaler fra lokalområderne og formulerer en henvendelse til Byrådet.
  3. Koordinationsudvalget forventes at være konstruktivt og opfølgende på sine henvendelser til det offentlige.
  4. Koordinationsudvalgets arbejde vil primært være at kortlægge, dokumentere og formulere dette i henvendelser til kommunen.
  5. Koordinationsudvalget kan nedsætte arbejdsgrupper, ad hoc eller permanent, der på udvalgets vegne og under ansvar for dette, varetager konkrete opgaver.
  6. Arbejdsgruppens medlemmer behøver ikke at være medlem af lokalbestyrelserne, men skal være medlem af Ældre Sagen.
  7. Ved nedsættelse af arbejdsgruppe(r) angives kommissorium og evt. tidsbegrænsning for gruppens aktiviteter.
  8. Koordinationsudvalgets kan søge støtte, råd og vejledning i Ældre Sagen.
  9. Koordinationsudvalget vælger selv hvilke emner de vil prioritere
  10. Formanden for koordinationsudvalget udtaler sig på Ældre Sagens vegne, I dennes fravær er det næstformanden.

Formanden er ansvarlig for at Koordinationsudvalget orienteres herom.

**Naturlige emner at arbejde med:**

* Ældrepolitik og sundhedspolitik
* Frivilligpolitik
* Frivilligcentre
* Samarbejde med Handicap og Ældre Rådet o.a.
* Ældres Kulturelle muligheder
* Ældres bomuligheder

**§ 4. Økonomi**

* 1. Koordinationsudvalgets økonomi stilles til rådighed af de 3 nævnte lokalbestyrelser.
  2. Koordinationsudvalget fremsender 2 gange årligt budgetforslag for det kommende halvår til godkendelse i de 3 lokalbestyrelser, inden udgangen af april og oktober måned.
  3. Af budgetforslaget skal fremgå til hvilke formål og aktiviteter midlerne ønskes anvendt.
  4. Koordinationsudvalget indsender to gange årligt fordelingsnøgle over, hvorledes lokalafdelingernes kontingentandel skal fordeles.
  5. Ved uenighed forelægges spørgsmålet for Landsbestyrelsen.

**§ 5. Regnskab og revision**

* Det tillægges én af kassererne i de 3 lokalbestyrelser at føre regnskab for Koordinationsudvalget. Regnskabet revideres sammen med den valgte lokalbestyrelses regnskab.

**§ 6. Ikrafttrædelse**

* Forretningsordenen er godkendt i mødet den 17-05-2018
* Forretningsordenen træder i kraft den 17-05-2018
* Hvor denne forretningsorden ikke måtte være dækkende, suppleres med forretningsordnen i Håndbog for bestyrelser og frivilligledere i stedet.

**Koordinationsudvalgets bestyrelse:**

Formand: Mogens A. Johansen\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Næstformand: Annette Jørgensen \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Medlem: Anne Malling\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Medlem: Vibeke Rønholt\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Medlem: Tove Madsen\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Medlem: Tonny Korndrup\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

USB/ÆS/KOU/forretningsorden godkendt 15-6-2017